**Biedrības**

**„Ogres kinoloģiskais klubs”**

**STATŪTI**

Ogre, 2022.gada 10. marts.

1. **Vispārējie noteikumi**
	1. Biedrības nosaukums ir Ogres kinoloģiskais klubs (turpmāk statūtos lietotais saīsinājums - OKK).
	2. OKK ir fizisku personu apvienība, kas uz brīvprātības pamata apvieno fiziskas personas.
	3. OKK ir juridiska persona ar savu simboliku, zīmogu un norēķinu rēķiniem (tai skaitā valūtā) bankā. (Simbolikas apraksts – pusaplī ietverti divi suņu galvas silueti)
	4. OKK savā darbībā vadās pēc saviem statūtiem, Latvijas kinoloģiskās federācijas (LKF) statūtiem un nolikumiem, Latvijas Republikas likumdošanas.
	5. OKK pārstāv savus biedrus LKF.
	6. OKK darbojas Latvijas Republikas teritorijā.
2. **Darbības mērķi, uzdevumi un metodes**
	1. OKK uz peļņu neorientētie mērķi ir:
		1. attīstīt un popularizēt klubā reģistrēto šķirņu audzēšanu Latvijā;
		2. pārstāvēt savu biedru kopējās intereses valsts, pašvaldību institūcijās, LKF.
	2. OKK uzdevumi ir:
		1. apvienot klubā reģistrēto šķirņu suņu audzētājus;
		2. izstrādāt kluba sekmīgai darbībai un noteikto mērķu sasniegšanai nepieciešamos normatīvos dokumentus;
		3. organizēt pasākumus (izstādes, sacensības u.c.) ar dzīvnieku eksponēšanu;
		4. koordinēt kinoloģisko darbību savu biedru vidū – organizēt suņu apmācības, darba īpašību pārbaudes, psiholoģisko testu veikšanu u.c.;
		5. veikt darbu ar saviem biedriem, lai popularizētu un iedzīvinātu suņu labturības jautājumus atbilstoši LR likumdošanai;
		6. konsultēt biedriem vērtīga ciltsmateriāla iegādē;
		7. rūpēties par kluba biedru izglītības līmeņa paaugstināšanu ar kinoloģiju saistītos jautājumos;
		8. aktīvi darboties, lai maksimāli mazinātu un izskaustu visa veida komerciālo tirdzniecību ar suņiem biedrības ietvaros.
	3. OKK darbības metodes ir:
		1. normatīvo dokumentu izstrāde savu mērķu un uzdevumu īstenošanai;
		2. līgumu slēgšana ar valsts, pašvaldību institūcijām, citām juridiskām un fiziskām personām;
		3. kinoloģijas jomas speciālistu un ekspertu piesaiste;
		4. sadarbība un iekļaušanās Latvijas Republikas un starptautisko organizāciju sastāvā, ja to darbība nav pretrunā ar LKF un Starptautiskās kinoloģiskās federācijas statūtiem;
		5. citas metodes saskaņā ar Latvijas Republikas likumdošanu.
	4. Savās saistībās OKK atbild ar visu tai piederošo mantu. Biedrības biedri nav atbildīgi par OKK saistībām un parādiem. OKK neatbild par tās biedru saistībām un parādiem.
3. **Biedru uzņemšanas un izslēgšanas noteikumi**
	1. OKK biedri ir fiziskas personas no 16 gadu vecuma, kuras atzīst un pilda OKK un LKF statūtus.
	2. Lai kļūtu par OKK biedru, pretendents raksta iesniegumu pēc valdes noteikta parauga. Valde iesniegumu izskata 2 nedēļu laikā no iesnieguma saņemšanas brīža.
	3. Lēmumu par biedra uzņemšanu OKK pieņem valde, paziņojot to pieteicējam nedēļas laikā. Valdei noraidošs lēmums rakstveidā jāpaziņo pieteicējam nedēļas laikā no tā pieņemšanas brīža.
	4. Valdes noraidošo lēmumu pieteicējs rakstveidā var pārsūdzēt OKK biedru kopsapulcei laikā no brīža, kad valde pieņemto lēmumu nosūtījusi uz pieteicēja norādīto e-pastu vai dzīvesvietas adresi, vai izsniegusi pieteicējam personīgi. Ja arī OKK biedru kopsapulce noraida pieteicēja lūgumu par uzņemšanu OKK, pieteicējs nav uzņemts par OKK biedru, un viņš var iesniegt atkārtotu pieteikumu OKK valdei ne ātrāk kā vienu gadu pēc valdes vai OKK biedru kopsapulces lēmuma pieņemšanas.
	5. OKK biedrs vienlaikus var būt citu biedrību un nodibinājumu biedrs, ja šo organizāciju statūti nav pretrunā ar OKK un LKF statūtiem.
	6. Par OKK biedru nevar kļūt fiziska persona, kura izslēgta no kādas citas LKF sastāvā esošās biedrības, ja biedrs izslēgts par LKF statūtu un nolikumu pārkāpumiem.
	7. OKK biedrs var jebkurā laikā izstāties no OKK, iesniedzot rakstveida paziņojumu valdei.
	8. Biedru var izslēgt no OKK, pamatojoties uz OKK biedru kopsapulces lēmumu.
	9. Biedra darbību OKK var apturēt, pamatojoties uz valdes vai OKK biedru kopsapulces lēmumu.
	10. Biedru var izslēgt no OKK un biedra darbību OKK var apturēt sekojošos gadījumos, ja:
		1. noteiktajā termiņā nav nomaksāta biedra nauda, nepilda vai nepienācīgi pilda savas saistības pret OKK;
		2. biedrs nepilda OKK biedru kopsapulces vai valdes lēmumus;
		3. biedrs nepilda savus pienākumus un uzņemtās saistības;
		4. biedrs rupji vai atkārtoti pārkāpj OKK un LKF statūtus;
		5. biedrs ar savu darbību traucē OKK mērķu sasniegšanu;
		6. biedrs ir nodarījis morālu kaitējumu vai ar savu rīcību negatīvi ietekmē OKK reputāciju un šādas rīcības faktu apstiprina biedru kopsapulce;
		7. biedrs ir izpaudis konfidenciālu informāciju par OKK, tādējādi nodarot OKK kaitējumu. Informācijas apjomu, kas uzskatāma par konfidenciālu, kā arī kaitējuma būtiskumu koleģiāli nosaka Valde.
	11. Ja kāds biedrs nav nomaksājis biedra naudu noteiktajā termiņā, tad viņš tiek uzskatīts kā izstājies no biedrības. Lai atjaunotu savu statusu, viņam biedrībā jāstājas no jauna.
	12. Ja valde konstatē priekšnoteikumus biedra izslēgšanai no OKK, valde tuvākās sēdes vai ārkārtas sēdes laikā lemj par biedra darbības apturēšanu un nākamās OKK biedru kopsapulces darba kārtībā iekļauj jautājumu par biedra, kura darbība apturēta, izslēgšanu no OKK
	13. Uz valdes sēdi, kurā tiek lemts par biedra darbības apturēšanu OKK, valde uzaicina biedru, par kura darbības apturēšanu tiek lemts, dodot viņam iespēju izteikt savu viedokli par izskatāmo jautājumu. Biedra, par kura darbības apturēšanu tiek lemts, neierašanās uz valdes sēdi nav šķērslis valdes lēmuma pieņemšanai.
	14. 5 (piecu) dienu laikā no lēmuma pieņemšanas dienas valde izsniedz biedram personīgi vai uz biedra norādīto e-pastu vai dzīvesvietas adresi nosūta motivētu valdes lēmumu par biedra darbības apturēšanu. Valdes sēdes protokollēmums informācijai nosūtams LKF un visām LKF sastāvā esošām biedrībām.
	15. Valde ir tiesīga apturēt biedra darbību OKK uz laiku līdz nākamajai OKK biedru kopsapulcei, bet ne ilgāk kā uz vienu gadu..
	16. Biedrs, kura dalība OKK ir apturēta, zaudē biedra tiesības, izņemot balsstiesības OKK biedru kopsapulcē un citas normatīvajos aktos paredzētās biedra tiesības, kuras saskaņā ar likumu nevar tikt ierobežotas.
	17. OKK biedru kopsapulce lemj par biedra izslēgšanu no OKK, biedram, par kura izslēgšanu tiek lemts, dodot iespēju izteikt savu viedokli par izskatāmo jautājumu. Biedra, par kura izslēgšanu tiek lemts, neierašanās uz OKK biedru kopsapulci nav šķērslis OKK biedru kopsapulces lēmuma pieņemšanai.
	18. 5 (piecu) dienu laikā no lēmuma pieņemšanas valde izsniedz biedram personīgi vai uz biedra norādīto e-pastu vai dzīvesvietas adresi nosūta motivētu OKK biedru kopsapulces lēmumu par biedra izslēgšanu no OKK. OKK biedru kopsapulces lēmums par biedra izslēgšanu no OKK informācijai nosūtāms LKF un visām LKF sastāvā esošām biedrībām.
	19. Saņemot OKK biedru kopsapulces lēmumu par biedra izslēgšanu, biedrs var pārsūdzēt šo lēmumu tiesā, lūdzot atzīt to par spēkā neesošu.

1. **Biedru tiesības un pienākumi**
	1. OKK biedriem ir tiesības:
		1. piedalīties OKK kopsapulcē ar balsstiesībām;
		2. piedāvāt savu kandidatūru ievēlēšanai OKK Valdē un citos pārvaldes orgānos;
		3. saņemt informāciju par LKF lemjošo struktūru pieņemtajiem lēmumiem;
		4. piedalīties OKK un LKF rīkotajos pasākumos;
		5. ievērojot OKK statūtus, patstāvīgi darboties;
		6. iesniegt visas biedrības un LKF pārvaldes institūcijām savus priekšlikumus. Priekšlikumiem jābūt konstruktīviem, administratīvi optimāliem, jāveicina OKK mērķu sasniegšanu;
		7. piebiedroties starptautiskajām organizācijām, kuru statūti un darbības nav pretrunā ar LKF statūtiem un mērķiem.
	2. OKK biedru pienākumi ir:
		1. ievērot LKF un OKK statūtu un citu direktīvo dokumentu prasības;
		2. ar savu rīcību atbalstīt un veicināt OKK mērķu sasniegšanu;
		3. pildīt OKK Valdes un LKF pārvaldes institūciju lēmumus;
		4. regulāri nomaksāt biedra naudu - līdz tekošā gada 1. martam;
		5. saudzīgi apieties ar OKK un LKF īpašumu;
		6. paziņot OKK valdei savu e-pasta adresi un dzīvesvietas adresi, uz kuru nosūtāmi visi OKK pārvaldes institūciju lēmumi un paziņojumi, kā arī nekavējoties informēt OKK valdi par saziņai norādītās e-pasta adreses vai dzīvesvietas adreses maiņu.
	3. Biedram var noteikt saistības ar biedru kopsapulces un/vai valdes lēmumu. Nosakot biedram papildsaistības, kas atšķiras no citu biedru saistībām, ir nepieciešama šā biedra piekrišana.
2. **Biedrības pārvalde**
	1. Biedrības pārvaldes institūcijas ir OKK biedru kopsapulce un valde.
3. **Biedrības biedru kopsapulce**
	1. Biedrības biedru kopsapulce ir augstākā OKK lēmējinstitūcija. To sasauc reizi gadā, ne vēlāk kā līdz 1.martam. Ja tās sasaukšanu kavē svarīgi iemesli, valde var kopsapulci atlikt līdz traucēkļu novēršanai, bet ne uz ilgāku laiku kā 2 mēneši.
	2. Uzaicinājumu uz biedru kopsapulci nosūta katram biedram ne vēlāk kā 2 (divas) nedēļas pirms biedru kopsapulces nosūtot katram biedram elektronisku uzaicinājumu uz biedra norādīto e-pastu vai dzīvesvietas adresi. Informācija tiek ievietota OKK mājas lapā un/vai sociālajos tīklos.
	3. Biedru kopsapulcē ir tiesīgi piedalīties visi OKK biedri. Biedri var piedalīties biedru kopsapulcē personīgi vai pilnvarot citu OKK biedru sevi pārstāvēt OKK biedru kopsapulcē. Pilnvara piedalīties un balsot biedru kopsapulcē izdodama rakstveidā, apstiprinot to OKK valdes priekšsēdētāja. Lai noformētu OKK valdes priekšsēdētāja apstiprinātu pilnvaru, OKK biedrs sagatavo pilnvaru (brīvā tekstā) divos eksemplāros, norādot tajā savus personas datus, kā arī pilnvarojamās personas vārdu, uzvārdu un personas kodu un pašrocīgi paraksta trīs eksemplārus. Viens pilnvaras eksemplārs tiek iesniegts valdes priekšsēdētājam, otrs – paliek biedram, trešais tiek izsniegts pilnvarotajai personai, uzrādīšanai biedru kopsapulcē.
	4. Biedru kopsapulce ir lemttiesīga, ja tajā piedalās vairāk nekā puse no OKK biedriem.
	5. Ja OKK biedru kopsapulce nav lemttiesīga, valde sasauc atkārtotu biedru kopsapulci ne vēlāk kā pēc trim nedēļām. Atkārtotā biedru kopsapulce ir lemttiesīga, ja tajā piedalās vismaz divi biedri.
	6. Biedru kopsapulci vada valdes priekšsēdētāja. Ja viņš biedru kopsapulcē nepiedalās, tad to vada kāds no valdes locekļiem, biedri neievēlē citu vadītāju.
	7. Lēmumu pieņemšana notiek atklāti balsojot, ja biedru kopsapulce nenolemj citādi.
	8. Biedru kopsapulces lēmums ir pieņemts, ja par to nobalso ne mazāk kā puse plus viena balss no biedru kopsapulcē klātesošo OKK biedru skaita.
	9. Biedru kopsapulces gaita tiek protokolēta. Protokolu paraksta sapulces vadītājs un protokolists. Protokolā obligāti ieraksta pieņemtos lēmumus, norādot balsojumu „par” vai „pret” par katru lēmumu.
	10. OKK biedru kopsapulce:
		1. noklausās un apstiprina OKK prezidenta un revīzijas komisijas atskaiti par OKK darbību atskaites periodā;
		2. pieņem nākamā perioda budžeta plānu;
		3. aizklāti vai atklāti balsojot ievēl uz pieciem gadiem piecus OKK valdes locekļus;
		4. aizklāti vai atklāti balsojot, no OKK valdes locekļu vidus ievēl OKK prezidentu un viceprezidentu.
		5. ievēl uz pieciem gadiem Revīzijas komisiju;
		6. izdara grozījumus un labojumus statūtos;
		7. izskata sūdzības par valdes lēmumu par neuzņemšanu par OKK biedru un pieņem atbilstošu lēmumu;
		8. lemj par biedra izslēgšanu no OKK;
		9. lemj jautājumu par OKK darbības izbeigšanu, turpināšanu vai reorganizāciju;
		10. pēc valdes lūguma lemj jautājumus par biedra izslēgšanu no OKK vai biedra darbības apturēšanu.
	11. OKK biedru kopsapulcei ir tiesības:
		1. izteikt neuzticību un pārvēlēt OKK valdes locekļus un revīzijas komisijas locekļus;
		2. pieņemt arī tādus lēmumus, kas ietilpst valdes un citu statūtos paredzēto institūciju kompetencē.
	12. OKK biedru kopsapulces lēmums ir pieņemts, ja par to nobalso vairāk nekā puse no klātesošajiem biedriem, ja likumā vai statūtos nav noteikts lielāks balsu skaits.
	13. OKK biedru kopsapulces lēmumi par:
* statūtu grozījumiem,
* OKK darbības izbeigšanu un turpināšanu,

ir pieņemti, ja par to nobalso vairāk kā divas trešdaļas no klātesošajiem biedriem.

1. **Ārkārtas biedru kopsapulce**
	1. Ārkārtas biedru kopsapulci sasauc ar OKK valdes lēmumu:
		1. pēc prezidenta, 2/3 valdes locekļu vai Revīzijas komisijas pieprasījuma;
		2. ja to rakstiskā veidā pieprasa vismaz 1/10 OKK biedru.
	2. Valde sasauc ārkārtas biedru kopsapulci ne vēlāk kā 45 dienu laikā pēc pieprasījuma iesniegšanas dienas.
	3. Uzaicinājums uz Ārkārtas biedru kopsapulci jāizsūta biedriem ne vēlāk kā 2 nedēļas pirms tās norises.
	4. Ārkārtas biedru kopsapulces uzdevums ir izskatīt jautājumus, kuri ir par iemeslu tās sasaukšanai; dienas kārtībā var iekļaut arī jebkurus citus aktuālus jautājumus.
2. **OKK Valde**
	1. Valde ir OKK izpildinstitūcija.
	2. Valdi veido 5 (pieci) valdes locekļi. OKK biedru kopsapulce no valdes locekļu vidus izvēl OKK prezidentu un viceprezidentu. Prezidents (valdes priekšsēdētājs) un viceprezidents (valdes priekšsēdētāja vietnieks) ir tiesīgi pārstāvēt OKK atsevišķi. Jebkurš no pārējiem valdes locekļiem ir tiesīgs pārstāvēt OKK tikai kopā ar diviem citiem valdes locekļiem.
	3. Izpildinstitūcija:
		1. veic biedrības organizatorisko un finansiālo darbību;
		2. rīkojas ar OKK īpašumu un līdzekļiem, realizējot biedrības statūtos noteiktos mērķus un uzdevumus.
	4. Valdes sēdē var piedalīties Revīzijas komisijas priekšsēdētājs vai viņu pārstāvis, kuram ir tikai vārda tiesības.
	5. Valdes sēdes tiek sasauktas pēc nepieciešamības, bet ne retāk kā trīs reizes gadā.
	6. Valdes locekļi ir tiesīgi piedalīties un balsot valdes sēdē klātienē vai attālināti, izmantojot elektroniskos saziņas līdzekļus.
	7. Valdes sēdes sasaukšanas un norises kārtību nosaka valde.
	8. Valde realizē biedru kopsapulces pieņemtos lēmumus un lemj visus ar OKK darbību saistītos jautājumus, izņemot tos, kurus statūti vai kopsapulce deleģē citiem.
	9. Valdes sēdi vada OKK prezidents vai tā prombūtnē kāds no Valdes locekļiem.
	10. Valde ir lemttiesīga, ja tās sēdē piedalās vismaz 3/4 daļas tās locekļu.
	11. Valdes lēmumi tiek pieņemti ar vienkāršu valdes locekļu balsu vairākumu. Ja balsis dalās līdzīgi, izšķirošā ir OKK prezidenta balss.
	12. Valdes sēdes tiek protokolētas. Protokolu paraksta sēdes vadītājs un protokolists.
	13. Valde:
		1. lemj jautājumu par personas uzņemšanu OKK, kā arī par OKK biedra darbības apturēšanu;
		2. apstiprina štatu sarakstus, sagatavo finanšu atskaites/gada pārskatu;
		3. apstiprina OKK gada bilanci, izdevumu tāmes;
		4. apstiprina OKK darba plānu tekošajam gadam;
		5. izstrādā un apstiprina OKK nolikumus un citus darba dokumentus;
		6. izskata ar savu biedru darbību saistītos jautājumus, pieņem lēmumus par apbalvojumu piešķiršanu un soda sankciju - brīdinājuma, rājiena, biedra darbības apturēšanas, piemērošanu biedriem;
		7. var sasaukt Ārkārtas biedru kopsapulci un ierosināt jautājumu par šī Valdes locekļa atsaukšanu, ja valdes loceklis 2 (divas) vai vairākas reizes 6 (sešu) mēnešu laikā nepameklē valdes sēdes un nepiedalās valdes darbā.
3. **Revīzijas komisija**
4. Revīzijas komisiju veido 3 locekļi, kurus ievēl kopsapulcē.
5. Revīzijas komisija no sava vidus ievēl komisijas priekšsēdētāju, vietnieku un sekretāru.
6. Revīzijas komisijas pilnvaru termiņš ir 5 (pieci) gadi.
7. Revīzijas komisijas sastāvā nevar ievēlēt Valdes locekļus vai štata darbiniekus.
8. Revīzijas komisija kontrolē OKK Statūtu un kopsapulces lēmumu izpildi, pārbauda biedrības Valdes saimnieciskās un finanšu darbības atbilstību LKF Statūtiem.
9. Ne retāk kā reizi gadā veic biedrības darbības revīziju. Revīzijas aktus iesniedz biedrības Valdei.
10. Revīzijas komisija ir tiesīga pieprasīt Valdei nepieciešamības gadījumā pieaicināt speciālistus uz līguma pamata.
11. Par revīzijas rezultātiem komisija ziņo biedrības kopsapulcei.
	1. Revīzijas komisija ir lemttiesīga, ja tās sēdēs piedalās 2/3 revīzijas komisijas biedru. Revīzijas komisija lēmumus pieņem ar vienkāršu balsu vairākumu, ja balsis dalās līdzīgi, tad izšķirošā ir revīzijas komisijas priekšsēdētāja balss.
12. **OKK finanses**
	1. OKK finanses veido:
		1. ikgadējie biedra naudas maksājumi, ko veido biedru naudas pamatsumma un maksa par dalību zootehniskajos pasākumos, ko maksā regulāri pēc vajadzības;
		2. juridisko un fizisko personu ziedojumi;
		3. citi maksājumi saskaņā ar spēkā esošo likumdošanu;
		4. citi maksājumi saskaņā ar valdes un/vai biedru kopsapulces lēmumiem, kurus apmaksā biedri;
	2. Biedra naudas pamatsummu veido noteikta pamatsumma un LKF konferences noteiktā galvas nauda no katra biedra, kura tiek iemaksāta katru gadu līdz 1. martam.
	3. OKK ir naudas līdzekļi (tai skaitā valūtā), īpašums un citas materiālās vērtības.
	4. Par finanšu gadu uzskata kalendāro gadu.
	5. Biedrības līdzekļi tiek izmantoti statūtos paredzēto uzdevumu īstenošanai, tai skaitā:
		1. telpu īrei un komunālajiem maksājumiem;
		2. pasta, telefona, faksa, interneta apmaksai;
		3. vērtīga vaislas materiāla iegādei;
		4. OKK vadības komandējuma ceļa un uzturēšanās izdevumu apmaksai;
		5. biedrības reklamēšanai un tēla popularizēšana;
		6. izdevumiem par zootehnisko pasākumu rīkošanu.
	6. Biedrībai ir tiesības:
		1. patstāvīgi noteikt savu līdzekļu izlietošanu un sadali;
		2. veikt jebkura veida saimniecisko darbību saskaņā ar pastāvošo likumdošanu;
		3. norakstīt nolietotās materiālās vērtības.
13. **Biedrības reorganizācijas un likvidācijas kārtība**
	1. Biedrība tiek reorganizēta vai izbeidz savu darbību saskaņā ar kopsapulces lēmumu, ja par to nobalso 3/4 no klātesošajiem biedriem atbilstoši Biedrību un nodibinājumu likumam.

Ogre, 2022.gada 10. marts.

1. OKK prezidente: Ilva Kubasova
2. Dokuments parakstīts ar drošu elektronisko parakstu